open-index/open-wikipedia-markdown huggingface dataset:
நாரத கான சபா

**நாரத கான சபா** (**Narada Gana Sabha**) தமிழ்நாட்டின் தலைநகராம் சென்னை ஆழ்வார் பேட்டையில் இயங்கும் புகழ் பெற்ற இயல், இசை, நாடக மன்றங்களில் ஒன்றாகும். நாரத கான சபாவில் ஆண்டுதோறும் மார்கழி மாத இசைப் பெருவிழாக்கள் நடைபெறுவது சிறப்பாகும்.  

## வரலாறு
நாரத கான சபா, சென்னை நகரத்தின் மைலாப்பூர் பகுதியில் உள்ள வி. எம். தெருவில்  9 பிப்ரவரி 1958ல் நிறுவப்பட்டது. பின்னர் மூன்று ஆண்டுகள் கழித்து வித்வத் சபையின் அரங்கத்திற்கு, நாரத கான சபா இடம் மாற்றப்பட்டது. 1972ல் பிப்ரவரி 1988ல், சென்னை, டி. டி. கிருஷ்ணமாச்சாரி சாலையில்  (டி.டி.கே சாலை) சபாவின் பெயரில் நிலம் வாங்கி, அதில் கட்டிடம் கட்டிக் கொண்டு நாரத கான சபா தொடர்ந்து செயல்பட்டு வருகிறது.

## நிகழ்ச்சிகள்
நாரத கான சபா கர்நாடக இசை, இந்தியப் பாரம்பரிய நாட்டியங்கள் மற்றும் நாடகங்களை நடத்துவதுடன், ஆன்மீக மற்றும் சமயச் சொற்பொழிவுகளும் நடத்துகிறது.  இம்மன்றத்தின் ஆண்டு விழா நிகழ்ச்சியின் போது  இயல், இசை, நாடகங்களை நடத்தி கலைஞர்களை ஊக்கிவிக்கிறது.

### நாட்டிய அரங்கம்
நாரத கான சபா இந்தியப் பாரம்பரிய நடன நிகழ்ச்சிகளை நிகழ்த்தும் வகையில் நாட்டிய அரங்கம் எனும் தனிப்பிரிவு செப்டம்பர், 1995 முதல் இயக்குகிறது.  

## அடிக்குறிப்புகள்

## வெளி இணைப்புகள்
பகுப்பு:கருநாடக இசை
பகுப்பு:தமிழ்நாட்டு அமைப்புகள்
பகுப்பு:சென்னையிலுள்ள கலை மன்றங்கள்
பகுப்பு:தமிழக இயல் இசை நாடக சபைகள்
பவ பியாரா குகைகள்

**பவ பியாரா குகைகள்** (**Bava Pyara caves**)  (also known as **Baba Pyaras cave**)  செயற்கையாக வடிக்கப்பட்ட பண்டைய குகைகளுக்கு எடுத்துகாட்டாகும். இக்குகைகள் இந்தியாவின் குஜராத் மாநிலத்தின் ஜுனாகத் மாவட்டத் தலைமையிடமான ஜூனாகத் நகரத்திற்கு அருகில் உள்ளது. பவ பியாரா குகைகள், ஜுனாகத் குடைவரைகளின் தொகுப்பின் ஒரு பகுதியாகும். மற்றவை உபர்கோட் குகைகள் மற்றும்  காப்ரா கொடியா குகைகள் ஆகும். இக்குகைகள் சமணம் மற்றும் பௌத்தக் கலை வேலைப்பாடுகளைக் கொண்டது. 

## குகைகள்
பவ பியாரா குகைகள் மூன்று வரிசைகளில் அமைந்துள்ளது.
இரண்டாவது வரிசையில் தட்டையான கூரையுடன் அமைக்கப்பட்ட குகைகள் சைத்தியங்களுடன் உள்ளது.

பிரித்தானிய தொல்லியல் அறிஞர் ஜேம்ஸ் பர்கூசின் கூற்று படி, மனிதனால் முதலில் அமைக்கப்பட்ட இச்செயற்கை குகைகள் முதலில் பௌத்த பிக்குகள் நிறுவியதாகவும், பிற்காலத்தில் சமணத் துறவிகள் இக்குகைகளை தவம் மற்றும் தியானத்திற்கும் பயன்படுத்திக் கொண்டதாகக் கருதுகிறார். இக்குகைகள் நிறுவப்பட்ட காலம் கணிக்கப்பெறவில்லை எனினும், இக்குகைகளின் கல்வெட்டுக் குறிப்புகள் சமண சமயம் தொடர்புடையதாக உள்ளது. 

மேலும் சுவஸ்திக்கா போன்ற ஐந்து சமணப் புனிதச் சின்னங்கள் இக்குகைகள் கொண்டுள்ளது.  *சங்காலியா* எனும் தொல்லியல் அறிஞரின் கூற்றுப்படி, இக்குகையில் உள்ள சைத்தியம் கிமு 2-ஆம் நூற்றாண்டு காலத்தவை எனக்கருதப்படுகிறது.  

## பவ பியாரா குகைகளின் காட்சிகள்

File:Bava Pyara caves 001.jpg|பவ பியாரா குகைகள்
File:Bava Pyara caves 002.jpg|பவ பியாரா குடைவரைகள்
File:Bava Pyara caves 004.jpg|
File:Bava Pyara caves 005.jpg|

## இதனையும் காண்க
* ஜுனாகத் குடைவரைகள்
* ஜுனாகாத் மாவட்டம்
* உபர்கோட் குகைகள்
* காப்ரா கொடியா குகைகள்

## மேற்கோள்கள்


## வெளி இணைப்புகள்
* Baba Pyara Junagadh
*Buddhist caves 
*History of Baba Pyara cave 
* Baba Pyare, Khapra Kodia Caves
*Baba Pyara Junagadh

 
பகுப்பு:சமணக் கோயில்கள்
பகுப்பு:பௌத்த கட்டிடங்கள்
பகுப்பு:ஜூனாகத் மாவட்டம்
பகுப்பு:குஜராத்தின் தொல்லியற்களங்கள்
பகுப்பு:இந்தியத் தொல்லியற்களங்கள்
பால்தால்

**பால்தால்** (**Baltal**), இந்தியாவின் ஜம்மு காஷ்மீர் மாநிலத்தின் காஷ்மீர் பள்ளத்தாக்கில், காந்தர்பல் மாவட்டத்தில் உள்ள சோன்மார்க் நகரத்திற்கு வடக்கே 15 கி.மீ. தொலைவில் அமைந்த அமர்நாத் மலைக் கோயிலின் அடிவார கிராமம் ஆகும். பால்தால் கடல்மட்டத்திலிருந்து 2,743 மீட்டர் உயரத்தில் உள்ளது.  அமர்நாத் யாத்திரையின் போது, சோன்மார்க் வழியாக செல்லும் யாத்திரீகர்கள் பால்தால் முகாமில் தங்கி, 14 கி.மீ. தொலைவில் உள்ள அமர்நாத் மலைக் குகைக்குச் செல்வர். பால்தால் முகாமில் பக்தர்கள் தங்குவதற்கு, ஜம்மு காஷ்மீர் அரசு ஆண்டுதோறும் அனைத்து ஏற்பாடுகளும் செய்து வருகிறது.

## அமைவிடம்
பால்டால் முகாம் சோன்மார்க் நகரத்திற்கு வடக்கே 15 கிலோ மீட்டர் தொலைவிலும், சிறிநகருக்கு வடகிழக்கே 94 கிலோ மீட்டர் தொலைவிலும், ஜம்முவிற்கு வடக்கே  178 கிலோ மீட்டர் தொலைவில் உள்ளது.

## சிறப்பு
பால்டால் வழியாக அமர்நாத் மலைக்கோயிலுக்கு ஒரே நாளில் சென்று திரும்பலாம். இம்மலைப்பகுதி கடுமையான மலையேற்றங்கள் கொண்டிருப்பதால், பால்டால் - அமர்நாத் மலைப்பகுதியில் பயணம் செய்பவர்களின் உடல் ஆரோக்கியமாக இருத்தல் வேண்டும். ஆனால் அனந்தநாக் மாவட்டத்தின் பகல்கம் வழியாக குதிரையில் அமர்நாத் சென்று வர இரண்டு அல்லது மூன்று நாட்கள் ஆகும்.

பாடல்டாலிருந்து, அமர்நாத் கோயிலுக்கு அருகில் 5 கிலோ மீட்டர் தொலைவில் உள்ள பஞ்சதரணி வரை ஹெலிகாப்டர்கள் இயக்கப்படுகிறது.

அமர்நாத் யாத்திரிகளுக்கு பாதுகாப்பு வழங்க ஜம்மு காஷ்மீர் காவல்துறை மற்றும் மத்திய சேமக் காவல் படைகள், எல்லைப் பாதுகாப்புப் படை போன்ற துணை இராணுவப்படைகள் உள்ளது.

## [[சோஜி லா சுரங்கச்சாலை]]
பால்தாலில் தொடங்கி, லடாக் பகுதியின் கார்கில் மாவட்டத்தின் திராஸ் நகரத்தில் முடியும், 14.2 கிலோ மீட்டர் நீளமுள்ள சோஜி லா சுரங்கச்சாலைப் பணி சூன், 2020-இல் தொடங்கப்பட்டுள்ளது.

## மேற்கோள்கள்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:காந்தர்பல் மாவட்டம்
சமணக் கோயில்கள், கஜுராஹோ

**சமணக் கோயில்கள், கஜுராஹோ** (Jain temples of Khajuraho),  சந்தேலர்கள் ஆட்சிக் காலத்தில், தற்கால மத்தியப் பிரதேச மாநிலத்தின்,  புந்தேல்கண்ட் பிரதேசத்தின் கஜுராஹோ உள்ளிட்டப் பல ஊர்களில் சமண சமயம் செழித்திருந்தது. கஜுராஹோவின் கிழக்கில் சமணர்கள் பெரும்பான்மையின மக்களாக வாழ்ந்தனர். கஜுரஹோ ஊரில் சந்தேலர்கள் ஆட்சிக் காலத்தில் கட்டப்பட்ட  (10 - 11ஆம் நூற்றாண்டு)  எண்ணற்ற சமணக் கோயில்கள், பல நிலைகளில் இன்றளவும் பாதுகாக்கப்பட்டுவருகிறது. சந்தேல ஆட்சிக் காலத்திய பல சமணக் கல்வெட்டுகள் இன்றும் கஜுரஹோவில் காணப்படுகிறது. கந்தாய் கோயில் தவிர மற்ற சமணக் கோயில்கள், 10-11-ஆம் நூற்றாண்டு காலத்தவைகள் ஆகும்.   இச்சமணக்கோயில்கள் யுனெஸ்கோவால் அறிவிக்கப்பட்ட உலகப் பாரம்பரிய களங்களில் ஒன்றாகும்.

## கோயில்கள்
கஜுராஹோவில் இரண்டு பெரிய சமணக் கோயில்கள் இன்றளவும் நல்ல நிலையில் பராமரிக்கப்படுகிறது. 

### பார்சுவநாதர் கோயில்
பார்சுவநாதர் கோயிலை கட்டிய சந்தேல மன்னர் தங்காவின் 954ம் ஆண்டுக் கல்வெட்டில், இக்கோயிலின் தோட்டத்திற்கு நிலம் தானமாக அளித்தவரின் பெயர் குறிக்கப்பட்டுள்ளது.

புகழ் பெற்ற அபூர்வமான 34  சதுர மற்றும் கன சதுர வடிவ  யந்திரங்கள்  வடிவ மேடை இக்கோயிலில் காணப்படுகிறது. 

 


இச்சதுர மேடையை 34 மந்திர எண்களுடன் கூடியது.  








### ஆதிநாதர் கோயில்
ரிசபதேவர் என்ற **ஆதிநாதர்** கோயிலில் ஒரு  சிலையும், 1027ல் இப்பகுதியை ஆண்ட சந்தேல மன்னர் மதனவர்மனின் குறிப்புகளும் உள்ளது.

### சாந்திநாதர் கோயில்
சாந்திநாதர் முதன்மைக் கோயிலில் 15 அடி உயரம் கொண்ட சாந்திநாதரின் சிற்பமும், 1028ம் ஆண்டின் கல்வெட்டுகளும் உள்ளது.  இக்கோயில் வளாகத்தில்  கட்டிட கலைநயத்தில் பல சிறிய கோயில்களுடன் கட்டப்பட்டுள்ளது. 

### கந்தாய் கோயில்
கஜுராஹோவின் கந்தாய் கோயில்,  சந்தேல மன்னரால் 960ல் கட்டப்பட்டு, ரிசபதேவருக்கு அர்பணிக்கப்பட்டது.  மேலும் இக்கோயிலில் ஒன்பது கோள்களுக்கும் மற்றும் கோமுக யட்சனின் அழகிய சிற்பங்களும் கொண்டது. 

## படக்காட்சிகள்

File:Adinath_Jain_Temple_Khajuraho_12.jpg|கஜுராஹோ ஆதிநாதர் கோயில் 
File:Khajuraho_Parshvanath_temple_2010.jpg|கஜுராஹோ பார்சுவநாதர் கோயில் 
File:Jain group of temples - Khajuraho 09.jpg|கஜுராஹோ சாந்திநாதர் கோயில் 
File:A_ruin,_pillars_at_Khajuraho,_India.jpg|கந்தாய் கோயிலின் சிதிலமடைந்த தூண்கள்
Image:Shantinath Jain Temple, Khajuraho India.JPG|சாந்திநாதரின் 15 அடி உயரச் சிற்பம், கஜுரஹோ 
Image:Jain Temple , Khajuraho India.JPG| சாந்திநாதர் கோயிலின் பின்பக்கம் 
File:Parshvanatha Parsva Khajuraho Jain temple Parshwanath - 3 cropped.jpg|பார்சுநாதரின் சிற்பம் 
Image:Jain Museum, Khajuraho India.JPG| சமண அருங்காட்சியகம், கஜுராஹோ  
File:Parents of Tirthankara.jpg|சமணத்தின் முதல் தீர்த்தங்கரரான ரிசபதேவரின் தந்தை மன்னர் நபி மற்றும் தாய் மருத்தேவி, சமண அருங்காட்சியகம், கஜுராஹோ 
Image:Sculpture - Jain Museum , Khajuraho India.JPG|கஜுராஹோ சமண அருங்காட்சியகத்தின் சிற்பம் 


## இதனையும் காண்க
* கஜுராஹோ
* இலக்குமணன் கோயில்
* கஜூரஹோ சித்திரகுப்தர் கோயில்
* கஜூரஹோ நந்திக்கோவில்
* கந்தாரிய மகாதேவர் கோயில்

## மேற்கோள்கள்

## வெளி இணைப்புகள்
*Get Bundelkhand Jainism Place Information in Hindi on Bundelkhand Darshan 
*Khajuraho Jain Temples 
*Shri Digamber Atishay Kshetra, Khajuraho 

பகுப்பு:மத்தியப் பிரதேச சுற்றுலாத் தலங்கள்
பகுப்பு:சத்தர்பூர் மாவட்டம் 
பகுப்பு:சமணக் கோயில்கள் 
பகுப்பு:கஜுராஹோ
பகுப்பு:உலகப் பாரம்பரியக் களங்கள்
பகுப்பு:புந்தேல்கண்ட்
பகுப்பு:சத்தர்பூர் மாவட்டம்
மத்தியப் பிரதேசக் கோயில்கள்
பேஷ்வா நாராயணராவ்

**பேஷ்வா நாராயணராவ்** (Narayan Rao) (10 ஆகஸ்டு 1772 – 30 ஆகஸ்டு 1773) மராத்தியப் பேரரசின் பரம்பரை ஐந்தாம் பிரதம அமைச்சராக நவம்பர் 1772 முதல், ஆகஸ்டு 1773 முடிய கொலை செய்யப்பட்டு இறக்கும் வரை பணியாற்றியவர். இவரின் மனைவியின் பெயர் கங்காபாய் சாத்தே, மகனின் பெயர் சவாய் மாதவராவ்.

## இளமையும், பேஷ்வாக பதவியேற்றல்
நாராயண ராவ் பேஷ்வா பாலாஜி பாஜி ராவின் மூன்றாவது மகன் ஆவார். பாலாஜி பாஜி ராவின் முதல் மகன் விஸ்வாஸ் ராவ் மூன்றாம் பானிபட் போரில் இறக்கிறார். இரண்டாம் மகன்  மாதவராவ் 1761ல் மராத்திய பேஷ்வாவாக பதவியேற்று 1761ல் காச நோயால் இறக்கிறார். இவர்களது தாய்மாமன் இரகுநாதராவ், சிறு வயதாக இருந்த பேஷ்வா நாராயணராவின் ஆட்சிப் பிரதிநிதியாக நியமிக்கப்படுகிறார். 
திருமணம் ஆகி குழைந்தையுடை நாராயணராவை, சில ஆண்டுகள் கழித்து இரகுநாதராவ் சதிதிட்டம் தீட்டி,  வீட்டுச் சிறையில் அடைத்து, ஆட்சி நிர்வாகத்தை தானே நடத்துகிறார்.

பாலாஜி பாஜி ராவ் காலத்திற்குப் பின் தானே மராத்திய பேஷ்வா ஆக நினைத்திருந்த இரகுநாதராவ், இச்சமயத்தை நன்கு பயன்படுத்திக் கொண்டான்.

## பேஷ்வா நாராயண கொலை செய்யப்படல்
1773ல் விநாயகர் சதுர்த்தி திருவிழா நடந்து கொண்டிருக்கையில், சனிவார்வாடா அரண்மனையில் புகுந்த இரகுநாதராவின் படைவீரர்கள்,  நாராயண ராவ் படுத்திருந்த அறைக்குள் புகுந்து, அங்கிருந்த பணியாளர்களையும், நாராயணராவையும் கொன்றனர். நாராயணராவின் உடல் யாருக்கும் தெரியாமல் இரவில் எரிக்கப்பட்டது.  N

## இதனையும் காண்க
* சனிவார்வாடா அரண்மனை
* பேஷ்வா இரகுநாதராவ்
* மராத்திய அரச குலங்கள் மற்றும் அரசுகள் பட்டியல்
## மேற்கோள்கள்




பகுப்பு:1749 பிறப்புகள்
பகுப்பு:1773 இறப்புகள்
பகுப்பு:பேஷ்வாக்கள்
பகுப்பு:மராட்டியப் பேரரசு
பகுப்பு:மராத்தியர்கள்
பகுப்பு:1755 பிறப்புகள்
பகுப்பு:18-ஆம் நூற்றாண்டு இந்திய அரசர்கள்
பட்டிபிரோலு

**பட்டிபிரோலு** (**Bhattiprolu**)  இந்தியாவின் ஆந்திரப்பிரதேசம் மாநிலத்தின் குண்டூர் மாவட்டத்தின், தெனாலி கோட்டத்தில் உள்ள பட்டிப்பிரொலு மண்டலத்தில் உள்ள தொல்லியல் கிராமம் ஆகும். பட்டிபிரோலு கிராமத்தில் உள்ள பௌத்தத் தூபி, பாதுகாக்கப்படவேண்டிய தேசிய முக்கியத்தவம் வாய்ந்த நினைவுச்சின்னங்களில் ஒன்றாக உள்ளது.

## வரலாறு
சாதவாகனர்கள் ஆட்சிக் காலத்தில் பட்டிபிரோலு கிராமத்தின் உண்மையான பெயர் பிரதிபாலபுரம் ஆகும். கிடைத்த ஆவணங்களின் படி, இப்பகுதியை சாதகவாகன மன்னர் குபேரகன், கிமு 230ல் ஆட்சி செய்த காலத்தில் பட்டிபிரோலு கிராமத்தில், கிமு 3 - 2-ஆம் நூற்றாண்டுகளில் பௌத்த பிக்குகள் அறம் பயில பெருந்தூபிகள் எழுப்பப்பட்டது.

### தூபியும், எழுத்துகளும்
1870ல் பட்டிபிரோலு கிராமத்தில் மூன்று தொல்லியல் மேடுகள் கண்டுபிடிக்கப்பட்டது. 1892ல் அம்மேடுகளை அலெக்சாண்டர் ரியோ எனும் பிரித்தானிய தொல்லியலாளர் தூபியை அகழ்வாய்வு செய்த போது, ஒரு கல் பேழையில்,   கௌதம புத்தரின் உருவம் பொறித்த படிகப் பேழையும், நகைகளும் கண்டுபிடிக்கப்பட்டது. மேலும் 2.4 மீட்டர் அகலமுள்ள அடித்தளத்துடன், 40 மீட்டர் சுற்றளவுடன் கூடிய தூபியும் கண்டறியப்பட்டது.
புத்தரின் ஏரியூட்டப்பட்ட உடலின் சாம்பல் மற்றும் சில துண்டு எலும்புகள் வைத்திருந்த படிகக் கல் பேழை, தூபியை அகழ்வாய்வு செய்கையில் கண்டுபிடிக்கப்பட்டது.

சிதிலமடைந்த பெருந்தூபியின் மண்டபத்தைத் தாங்கும்  தூண்கள் மட்டுமே  தற்போது காணக்கிடைக்கிறது. தூபியில் பல தோற்றத்தில் கானப்படும் புத்தரின் சிற்பங்கள் உள்ளது.

மேலும் சிதிலமடந்த சிறு தூபிகளை அகழாய்வு செய்ததில் புத்தரின் சிற்பங்கள்,  செப்புப் பாத்திரங்கள், வெள்ளிப் பேழைகள் மற்றும் தங்கப் பேழைகள் கண்டெடுக்கப்பட்டது.

பட்டிபிரோலு பௌத்த தொல்லியல் களத்தின் பௌத்த நினைவுச்சின்னப் பொருட்கள் மீது தமிழ் பிராமி எழுத்துகள் எழுதப்பட்டிருந்தது. சில வரலாற்று அறிஞர் இவ்வெழுத்துகளை பாட்டிப்பிரொலு எழுத்து முறை என்பர். பாட்டிப்பிரொலு எழுத்தே பின்னர் தெலுங்கு மற்றும் கன்னட மொழிக்கான எழுத்தாக மறுவியது என்று கூறுகின்றனர்.

1883-இல் இப்பகுதியில் விரிவாக்கம் செய்த பொதுப் பணித் துறையினர், இங்கிருந்த பல தூபிகளை உடைத்தனர் என கிருஷ்ணா மாவட்டக் கையேடு கூறுகிறது.

## புவியியல்
ஆந்திரப்பிரதேசத்தில் பட்டிபிரோலு கிராமம் மற்றும் தூபி    பாகையில் அமைந்துள்ளது.

## இதனையும் காண்க
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

பகுப்பு:குண்டூர் மாவட்டம்
பகுப்பு:இந்தியத் தொல்லியற்களங்கள்
பகுப்பு:ஆந்திர ஊர்களும் நகரங்களும்
பகுப்பு:பண்டைய இந்திய நகரங்கள்
தாராசிவா குகைகள்

**தாராசிவா குகைகள்** (*Dharashiv caves*)  இந்தியாவின் மகாராட்டிரா மாநிலத்தின் உஸ்மனாபாத் மாவட்டத்தின் தலைமையிடமான உஸ்மானாபாத் நகரத்திலிருந்து 8 கி.மீ. தொலைவில் உள்ள பாலாகாட் மலையில் உள்ள ஏழு குகைகளின் தொகுப்பாகும். தாராசிவா குகைகள் மகாராட்டிர மாநில அரசால் பாதுகாக்கப்பட்ட நினைவுச் சின்னங்களாக அறிவிக்கப்பட்டுள்ளது. இது கிபி ஐந்தாம் நூற்றாண்டில் நிறுவப்பட்ட இக்குகைகள் சமண சமயத்திற்காகானது.

## வரலாறு
தாரசிவா குகைக்  குடைவரைகள் கிபி 5 - 7-ஆம் நூற்றாண்டுகளில் நிறுவப்பட்டதாக கருதப்படுகிறது. இக்குகைகளின் குடைவரைகள் முதலில் இராஷ்டிரகூடர்களால் கிபி 10ம் நூற்றாண்டில் கண்டறியப்பட்டது. இக்குகை குடைவரைகள் முதலில் பௌத்தர்களால் நிறுவப்பட்டு பின்னர் சில குகைகள் சமணர்களின் நினைவுச் சின்னங்களாக மாற்றம் செய்யப்பட்டதாகக் கருதப்படுகிறது.

## குகைகள்

ஏழு தாராசிவா குகைகளில், குகை எண் ஒன்றின்  குடைவரை 20 கற்தூண்களைக் கொண்டது. குகை எண் 2, எல்லோரா, அஜந்தா குகைகள் போன்று வாகாடக மன்னர்களால் வடிக்கப்பட்டது. 80 அடி நீளம், 80 அடி அகலம் கொண்ட இதன் மைய மண்டபத்தில் பிக்குகள் தங்குவதற்கான  14 அறைகளும், பத்மாசனத்தில் அமர்ந்த நிலையில் கௌதம புத்தரின் சிலையும் உள்ளது.   3வது குகை, முதல் குகை போன்றுள்ளது. பிற நான்கு குகைகள் சமணர்களுக்கானது.

## தற்போதைய நிலைமை
தாராசிவா குகைகளை பௌத்தர்களும், சமணர்களும் தம்முடையது எனக் கொண்டாடுகின்றனர்.  மகாராட்டிரா மாநிலத்தின் 1200 குகைகளை ஆய்வு செய்த தொல்லியல் அறிஞர் ஜேம்ஸ் பர்கூசன் என்பவரி கூற்றின் படி, தாராசிவா குகைகள் முதலின் பௌத்தர்களால் நிறுவப்பட்டது என்றும், பின்னர் 12ம் நூற்றாண்டில் அதில் சில குகைகள் சமணக் குகையாக மாற்றம் செய்யப்பட்டது என்பர்.

## இதனையும் காண்க
* பௌத்த தொல்லியற்களங்கள்
* பௌத்த யாத்திரைத் தலங்கள்
* அஜந்தா குகைகள்
* எல்லோரா

## மேற்கோள்கள்

பகுப்பு:குடைவரைகள்
பகுப்பு:உஸ்மானாபாத் மாவட்டம்
பகுப்பு:பௌத்த கட்டிடங்கள்
பகுப்பு:சமணக் கோயில்கள்
பகுப்பு:மகாராட்டிரத்தில் உள்ள குகைகள்
இரண்டாம் ஆங்கிலேய ஆப்கானியப் போர்

**இரண்டாம் ஆங்கிலேய ஆப்கானியப் போர்** ( **Second Anglo-Afghan War**)  (), பிரித்தானியக் கிழக்கிந்தியக் கம்பனி படைகளுக்கும், ஆப்கானித்தான் அமீர், செர் அலி கான் படைகளுக்கும் இடையே 1878 முதல் 1880 முடிய ஆப்கானித்தானில் நடைபெற்ற போராகும். 

இப்போர் பிரித்தானிய கிழக்கிந்திய கம்பெனி படைகள், ஆப்கானித்தானை கைப்பற்றுவதற்கு நடைபெற்ற இரண்டாவது போராகும். இரண்டாம் ஆங்கிலேய ஆப்கான் போர், ஆங்கிலேயர்களின் வெற்றியுடன் முடிவுற்றது.  கந்தமாக் உடன்படிக்கையின் படி, ஆங்கிலேயர்கள் ஆப்கானித்தானில் புவிசார் அரசியல் செய்து கொள்ள அனுமதிக்கப்பட்டனர்.  மேலும் ஆப்கானித்தானிலிருந்து பெரும்பாலான பிரித்தானியக் கம்பெனிப் படைகள் விலக்கிக் கொள்ளப்பட்டது.

ஆப்கானிய பஷ்தூன் பழங்குடி மக்கள் தங்கள் மலைப்பகுதிகளை தன்னாட்சியுடன் நிர்வகிப்பதற்கு அனுமதியளிக்கப்பட்டது. மேலும் ருசியா மற்றும் பிரித்தானிய இந்தியாவுக்குமிடையே போர் அமைதி மண்டலமாக  இருப்பதற்கு ஆப்கானித்தான் ஒப்புக்கொண்டது.

## இதனையும் காண்க
* முதலாம் ஆங்கிலேய-ஆப்கானியப் போர்  
* மூன்றாம் ஆங்கிலேய - ஆப்கானியப் போர்

## மேற்கோள்கள்

## ஆதார நூற்பட்டியல்
* Barthorp, Michael. 2002. *Afghan Wars and the North-West Frontier 1839–1947*. Cassell. London. 
* 
* Walker, Phillip Francis. *[http://www.wdl.org/en/item/11796/ Afghanistan: A Short Account of Afghanistan, Its History, and Our Dealings with It]*. London: Griffith and Farran (1881).
* Wilkinson-Latham, Robert. 1977. *North-West Frontier 1837–1947*. Osprey Publishing. London. 

## வெளி இணைப்புகள்

* Second Anglo-Afghan War 1878–1880
* Second Anglo-Afghan War Chronology
* British Battles
* Online Afghan Calendar with Historical dates
* Frederick Roberts and the long road to Kandahar
* Anne S. K. Brown Military Collection, Brown University Library William Simpson's diary and album of sketches and watercolors covering the early part of the campaign, and done for the *[[Illustrated London News]]*
* Afghanistan & the British Raj : The Second Afghan War & its Aftermath From the Royal Geographical Society of South Australia blog entries for Afghanistan & the British Raj that cover the subject chronologically with images through reference works in our collection.

*
பகுப்பு:ஆப்கானித்தானின் வரலாறு 
பகுப்பு:பிரித்தானியக் கிழக்கிந்தியக் கம்பனி
பகுப்பு:19 ஆம் நூற்றாண்டுப் போர்கள்
பகுப்பு:பிரித்தானியக் கிழக்கிந்தியக் கம்பனி போர்கள்
மூன்றாம் ஆங்கிலேய-ஆப்கானியப் போர்

**மூன்றாம் ஆங்கிலேய - ஆப்கானியப் போர்** அல்லது **மூன்றாம் ஆப்கான் போர்** (**Third Anglo-Afghan War**  also referred to as the **Third Afghan War**),)  (),  ஆப்கானித்தான் அமீரகப் படைகள், பிரித்தானிய இந்தியாவின் வடமேற்கு எல்லைப்புற மாகாணத்தை  6 மே 1919 முதல் 8 ஆகஸ்டு 1919 முடிய நடத்திய தாக்குதல்களை, பிரித்தானியப் படைகள் எதிர்கொண்டனர். 

இப்போரில் ஆப்கானித்தான் படைகள் வென்றதால், பிரித்தானியர்களின் தலையீடு இன்றி, வெளியுறவு விவகாரங்களில் தன்னாட்சியுடன் ஆப்கானித்தான் செயல்பட வழிவகுத்தது. இப்போரில் பிரித்தானியர்கள் தோற்றாலும், ராவல்பிண்டி உடன்படிக்கையின் படி, ஆப்கானியர்கள் முன்னர் இரண்டாம் ஆங்கிலேய - ஆப்கான் போரில் வரையறுத்து ஒப்புக் கொண்ட  துராந்து எல்லைக்கோட்டை இப்போர் முடிவிலும் ஏற்றுக்கொண்டனர். இனி பிரித்தானிய இந்தியாவின் ஆட்சிப் பகுதிகளில் ஆப்கானியப் படைகள் குறுக்கீடு செய்வதில்லை என ஆப்கானியர்களால் உறுதியளிக்கப்பட்டது. 
   
## இதனையும் காண்க
* துராந்து எல்லைக்கோடு
* முதலாம் ஆங்கிலேய-ஆப்கானியப் போர்
* இரண்டாம் ஆங்கிலேய ஆப்கானியப் போர்

## அடிக்குறிப்புகள்

## மேற்கோள்கள்

* 
* 
* 
* 
* 
* 
* 
* 
* 
*
* 
* 
* 

## மேலும் படிக்க

* 
* 
* 
* 
* 
* 

*
பகுப்பு:ஆப்கானித்தானின் வரலாறு 
பகுப்பு:பிரித்தானியக் கிழக்கிந்தியக் கம்பனி
பகுப்பு:18 ஆம் நூற்றாண்டுப் போர்கள்
பகுப்பு:பிரித்தானியக் கிழக்கிந்தியக் கம்பனி போர்கள்
தோடெலி மொழி

**தோடெலி மொழி** (**Doteli**, or **Dotyali** (डोटेली) இந்திய-ஆரிய மொழிகளில் ஒன்றாகும். இம்மொழி நேபாளத்தில், தூரமேற்கு பிராந்தியம் மற்றும் மத்தியமேற்கு பிராந்தியங்களில்  8,00,000 மக்கள் பேசுகின்றனர். இம்மொழி தேவநாகரி எழுத்துமுறையில்  எழுதப்படுகிறது.

நேபாள அரசமைப்புச் சட்டத்தின் பகுதி 1, பிரிவு 6ன் கீழ், இம்மொழி நேபாள  அலுவல் மொழிகளில் ஒன்றாக அறிவிக்கப்பட்டுள்ளது.
தோடேலி  மொழி நான்கு முக்கிய வட்டார வழக்கு கொண்டது. அவைகள் பைத்தாடேலி, பஜாங்கி, தார்சூலி மற்றும் தோடேலி ஆகும்.  

தோடேலி  மொழியானது, நேபாளி மொழியின் அச்சாமெலி மற்றும் பஜ்ஜுரேலி வழக்கு மொழிகளுக்கு நெருங்கிய தொடர்புடையது.  மேலும் இம்மொழியின் உச்சரிப்பு, நேபாளி மொழியின் வட்டார வழக்கு மொழியான சூம்லி மொழியின் உச்சரிப்பை ஒத்ததாகும்.

## மேற்கோள்கள்

## வெளி இணைப்புகள்
* Type Nepali with Nepali Unicode
* Type In Nepali Unicode
* Saral Nepali Unicode

பகுப்பு:நேபாள மொழிகள்
பகுப்பு:இந்திய-ஆரிய மொழிகள்
அக்கன்ன பசடி

**அக்கன்ன பசடி** (**Akkana Basadi**)  ஹொய்சாளப் பேரரசர் இரண்டாம் வீர வல்லாளன் ஆட்சிக் காலத்தில் கிபி 1181ல்  கட்டப்பட்டது.

இச்சமணக் கோயில், ஹோசாள பேரரசின் பிரதம அமைச்சர் சந்திரமௌலியின் மனைவி அச்சால தேவி என்பவரால் கட்டப்பட்ட இக்கோயிலின் மூலவர், சமண சமயத்தின் 23வது தீர்த்தங்கரான பார்சுவநாதர் ஆவார். இந்தியத் தொல்லியல் ஆய்வகத்தால் இக்கோயில் பாதுகாக்கப்பட்ட தேசிய நினைவுச் சின்னமாக அறிவிக்கப்பட்டுள்ளது.

## அமைவிடம்
இக்கோயில் இந்தியாவின் கர்நாடகா மாநிலத்தின்  ஹாசன் மாவட்டத்தில்,  சரவணபெலகுளா எனும் ஊரில் உள்ளது.

## படக்காட்சிகள்

File:Closed mantapa in the Akkana Basadi (1181 A.D.) at Shravanabelagola.jpg|மூடிய மண்டபத்தின் அலங்கரிக்கப்பட்ட மேற்கூரையைத் தாங்கும் மணி வடிவ தூண்கள்
File:Ceiling art in the mantapa of Akkana Basadi at Shravanabelagola 1.JPG|அலங்கரிக்கப்பட்ட கோயிலின் மேற்கூரைகள் 
File:Old_Kannada_inscription_dated_1182_A.D._at_the_Akkana_Basadi_in_Shravanebelagola.jpg|பழைய கன்னட எழுத்துக்களால் பொறிக்கப்பட்ட கல்வெட்டு
File:Entrance to Akkana Basadi mantapa at Shravanebelagola.jpg|
File:Image of Jain Tirthankar Parshwanath at Akkana Basadi in Shravanabelagola.jpg|தலையைச் சுற்றி ஏழு நாகம் கொண்ட பார்சுவநாதரின் 5அடி உயரச் சிற்பம்
File:Decorative bay ceiling in the mantapa of Akkana Basadi at Shravanabelagola.jpg|கோயிலின் அழகுறு மேற்கூரைகள் 
File:Decorative ceiling inside the Akkana Basadi at Shravanabelagola.jpg|
File:Sculpture of Yaksha Dharanendra at Akkana Basadi in Shravanabelagola.jpg|கோயிலில் தர்மனேந்திரா எனும் யட்சனின் சிற்பம் 
File:Sculpture of Yakshi Padmavathi at Akkana Basadi in Shravanabelagola.jpg|யட்சினி பத்மாவதியின் சிற்பம் 


## அடிக்குறிப்புகள்

## மேற்கோள்கள்
*Gerard Foekema, A Complete Guide to Hoysala Temples, Abhinav, 1996 
*
* 
* 
*Adam Hardy, Indian Temple Architecture: Form and Transformation : the Karṇāṭa Drāviḍa Tradition, 7th to 13th Centuries, Abhinav, 1995 .
*
*

## வெளி இணைப்புகள்

* Akkana Basadi, Shravanabelagola - காணொலி

பகுப்பு:சமணக் கோயில்கள்
பகுப்பு:கர்நாடகாவில் உள்ள கோயில்கள்
பகுப்பு:ஹாசன் மாவட்டம்
நேபாள-திபெத்தியப் போர்

**நேபாள-திபெத்தியப் போர்**  (**Nepalese–Tibetan War**) () சீனாவின் சிங் பேரரசின் கீழ் இருந்த திபெத் இராச்சியத்தில் நுழைந்த  நேபாளப் படைகளுக்கும், திபெத் அரசுப் படைகளுக்கும், 1855 - 1856 முடிய நடைபெற்ற போராகும். இப்போரின் முடிவில் நேபாளப் படைகள் திபெத்தியப் படைகளை வென்றது. போரின் முடிவில் இருதரப்பும் தபதாலி உடன்படிக்கையை ஏற்றுக்கொண்டனர்.

## போரின் பின்னணி
1792ல் நடைபெற்ற சீன - நேபாளப் போரின் முடிவில் செய்து கொள்ளப்பட்ட ஒப்பந்தப்படி,  திபெத் விவகாரங்களில் ஆதிக்கம் செலுத்து உரிமையை நேபாள இராச்சியம் இழந்ததுடன்,   [சிங் அரசமரபு|சிங் பேரசிற்கு திறை செலுத்தும் ஒரு சிற்றரசாக மாறியது நேபாளம்.

பின்னர் சில காலம் கழித்து சிங் பேரரசில் நடைபெற்ற தைப்பிங் கலவரத்தால், குயிங் பேரரசு, திபெத் மீதான தன் ஆதிக்கத்தை இழக்கத் தொடங்கியது. இந்நிலையைப் நன்கு பயன்படுத்திக் கொண்டு, திபெத்தின் தலைநகரான லாசாவில் நேபாள நாட்டு வணிகர்கள் அவமதிக்கப்படுகின்றனர் என்றும், நேபாள எல்லையில் சீனர்கள் அமைதிக்கு குந்தகம் விளைவிக்கின்றனர் எனக் குற்றம் சாட்டி, நேபாள பிரதம அமைச்சர் ஜங் பகதூர் ராணா தலைமையிலான நேபாளப் படைகள் ஏப்ரல் 1855 - மார்ச் 1856 கால கட்டங்களில் திபெத்தை முற்றுகையிட்டு,  தன் கட்டுக்குள் கொண்டுவந்தது. 

### தபதாலி உடன்படிக்கை
போரின் முடிவில் இருதரப்பும் செய்து கொண்ட தபாதாலி உடன்படிக்கையின் படி, போர் இழப்பீட்டிற்காக திபெத், நேபாள இராச்சியத்திற்கு ஆண்டு ஒன்றுக்கு பத்தாயிரம் ரூபாய் கப்பம் செலுத்த ஒப்புக் கொண்டது. லாசாவில் நேபாள வணிக மையம் அமைத்துக் கொள்ள ஒப்புக்கொள்ளப்பட்டது. 

## இதனையும் காண்க
* நேபாள இராச்சியம்
* நேபாள மன்னர்கள்
* நேபாள பிரதம அமைச்சர்கள்
* சிங் அரசமரபு

## அடிக்குறிப்புகள்

## மேற்கோள்கள்
*p212
*
*
*
*

## வெளி இணைப்புகள்
* History of Nepalese Army: Nepal-Tibet Wars 

பகுப்பு:திபெத்து
*
பகுப்பு:நேபாள இராச்சியம்
வெண் சிறகு மரங்கொத்தி

**வெண் சிறகு மரங்கொத்தி** *(White-winged woodpecker)* என்பது மரங்கொத்தி குடும்பத்தைச் சேர்ந்த ஒரு பறவையாகும். இருசொற் பெயரீட்டு முறையில் இப்பறவையின் அறிவியல் பெயர் *டென்ட்ரோகோபோசு லியுகோபடரசு* என்பதாகும். ஆப்கானித்தான், சீனா, ஈரான், கசக்கசுத்தான், கிர்கிசுத்தான், தயிகிசுத்தான், துருக்மெனிசுதான், உசுபெக்கிசுத்தான், போன்ற நாடுகளில் இப்பறவை காணப்படுகிறது. மிதமான காடுகளும்  துணை வெப்பமண்டல அல்லது வெப்பமண்டல ஈரமான தாழ்நில காடுகளும் வெண் சிறகு மரங்கொத்தியின்  இயற்கை வாழிடங்களாகும்.

## மேற்கோள்கள்

பகுப்பு:மரங்கொத்திகள்
எத்தைனால்

**எத்தைனால்** *(Ethynol)* என்பது C2H2O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். இதுவோர் ஆல்க்கைன் – ஆல்ககால் (ஐனால்) ஆகும். எத்தினோனின் நிலைப்புத்தன்மை குறைந்த அமைப்பு மாற்றியன் எத்தைனால் ஆகும். 

தாழ் வெப்பநிலை திண்ம ஆர்கான் தளத்தில் எத்தினோனால் எத்தனைனாலாக மாற்றமடைய இயல்கிறது .

## இதையும் காண்க
*எத்தனால்

## மேற்கோள்கள்

பகுப்பு:ஆல்ககால்கள்
பகுப்பு:ஆல்க்கைன்கள்
பகுப்பு:ஆல்க்கைனால்கள்
பகுப்பு:ஆல்க்கைன் வழிப்பொருட்கள்
திறன் குத்தகை

**திறன் குத்தகை** (அல்லது **திறன் ஒப்பந்தம்**, ஆங்கிலத்தில் Smart Contract), என்பது எண்ணிம ஒப்பந்தமாகும். இதன் வாயிலாக பரிமாற்றங்கள் மூன்றாம் ஆட்களின் தலையீடு இன்றி இலகுவாக நடக்கும். இவ்வகையான குத்தகையில் பரிமாற்றங்களை மாற்றவோ அழிக்கவோ இயலாது. இவற்றின் நிலையை எப்போது வேண்டுமானாலும் அறிந்து கொள்ளலாம்.  நிக் சபோ என்பவரால் 1994-ம் ஆண்டு இத்திறன் குத்தகை அறிமுகம் செய்யப்பட்டது.

இத்திறன் குத்தகைகள் கணினி நிரலியின் வாயிலாக உருவாக்கப்படுகின்றது. எண்ணிம நாணயங்கள் இவ்வகையான திறன் குத்தகைகளை பயன்படுத்துகின்றன.

## வரலாறு
தற்போதுள்ள திறன் குத்தகைகள் ப்ளாக்செயின் தொழில்நுட்பத்தில் இயங்குகின்றன. திறன் குத்தகைகள் பொதுவாக தொடரேடு அல்லது பரவாலக்கப்பட்ட ஏட்டில் இயங்குகின்றன. ஈத்தரீயம் கணினி நிரலில் இயங்கக்கூடிய திறன் குத்தகையை உருவாக்க வழிவகை செய்துள்ளது.

## உசாத்துணை

பகுப்பு:கணியச் சட்டங்கள்
பூஞ்சையால் புணர்புழை, அல்குல் அழற்சி

**அல்குல் நுரைநொதிம (ஈசுட்டு) தொற்று** எனப்படும் **பூஞ்சையால் புணர்புழை, அல்குல் அழற்சி** *(candidal vulvovaginitis)* அல்லது **அல்குல் வெண்புண்** *(vaginal thrush)*, என்பது எரிச்சலைத் தரும்  நுரைநொதிமம் (ஈசுட்டு) கூடுதலாக வளர்தலால் ஏற்படும் அழற்சி ஆகும். மிகப் பொதுவான அறிகுறியாக அல்குல் கடும் எரிச்சல் அமைகிறது. மற்ற அறிகுறிகளாக, சிறுநீர்க்கழிப்பில் எரிச்சல், நாற்றம் இல்லாத அடர் அல்குல் வெண் ஒழுக்கு, பாலுறவில் வலி, அல்குல் சுற்றி செந்நிறம் ஆகியன அமைகின்றன. இந்த அறிகுறிகள் மாத விடாயின்போது கடுமை அடைகிறது.

இந்த நோய் காண்டிடா எனும் பூஞ்சை கூடுதலாக வளர்தலால் ஏற்படுகிறது. இந்த காண்டிடா பூஞ்சை அல்குலில் சிற்றளவில் அல்குலில் உள்ளது. இது பாலுறவால் கடத்தப்படும் தொற்றல்ல; என்றாலும், முனைவாக பாலுறவில் ஈடுபட்பவர்களுக்கு இந்நோய் அடிக்கடி ஏற்பட வாய்ப்புள்ளது. இடர்க் காரணிகளாக, நுண்ணுயிரிக் கொல்லிகள் கருவுறல், நீரிழிவு, HIV/AIDS  ஆகியவை அமைகின்றன. இனிப்பு மிக்க உணவை உண்ணலும் இந்நோயை உருவாக்கும். இந்நொய் தாக்க, இறுக்கமான உடைகளோ உள்ளாடை வகைகளோ சொந்த தூய்மைப் பொருட்களோ காரணிகளாக அமைவதில்லை. நோய் அல்குல் ஒழுக்குப் பதக்கூற்றின் ஓர்வுவழி அறியப்படுகிறது.இதன் அறிகுறிஅக பாலுறவில் கடத்தப்படும் தொற்றுகளை ஒத்து இருப்பதால் கிளாமிடியா தொற்று, வெட்டைநோய்த் தொற்று சார்ந்த ஓர்வுகள் பரிந்துரைக்கப்படுகின்றன.

சான்றுகள் ஏதும் இல்லை என்றாலும், முன்காப்பு நடவடிக்கையாக பருத்தி உள்ளாடைகளை அணிதலும் தளர்ந்த உள்ளாடைகள் அணிதலும் பரிந்துரைக்கப்படுகின்றன. மேலும், தாரைவீச்சுக் கழுவலும் வாசனையுள்ள துப்புரவுப்பொருள் தவிர்த்தலும் பரிந்துரைக்கப்படுகின்றன. பூஞ்சைத் தடுப்பு மருந்துகளைப் பயன்படுத்தலாம்.  இவற்றுக்கு எடுத்துகாட்டாக, கிளாட்ரிமாசோல் குழைவையும் வாய்வழி உட்கொள்ளும் உளூக்கான்சோல் போன்ற மருந்துகளைப் பயன்படுத்தலாம். கடுமையான இந்நோய்த் தொற்றுகளைத் தவிர்க்கும் நுண்ணுயிரிகளைப் பயன்படுத்தல் பயன் தருவதில்லை.

பெண்கள் தம் வாழ்நாளில் ஒருபுள்ளியில் ஏறத்தாழ  75%  பேர் ஒருதடவையும் 50% பேர் இருதடவைகளும் இந்நோயைப் பெறுகின்றனர். ஒரே ஆண்டில் 5% பெண்கள் மும்முறை இந்நோயைப் பெறுகின்றனர்.அல்குல் அழற்சி ஏற்படுத்தும் பொதுவான காரணமாக நுண்ணுயிரியால் அல்குல் நோய்க்கு அடுத்தபடியாக இந்த நோய் இரண்டாவது காரணியாக அமைகிறது.

## மேற்கோள்கள்

## வெளி இணைப்புகள்

பகுப்பு:பூஞ்சை சார்ந்த தோல் நிலைகள்
பகுப்பு:பெண்கள் இடுப்பு உறுப்புகள் சார்ந்த அழற்சி நோய்கள்
பகுப்பு:அல்குல்
காயின்பேசு

**காயின்பேசு**, (ஆங்கிலத்தில், *Coinbase*), சான் பிரான்சிஸ்கோவைத் தலமையிடமாகக் கொண்டு இயங்கும் எண்ணிம நாணய சந்தை ஆகும். இவர்கள், பிட்காயின், பிட்காயின் கேஷ், ஈத்தரீயம், ஈத்தரீயம் கிளாசிக், லைட்காயின் உள்ளிட்ட எண்ணிம நாணயங்களை சுமார் 32 நாடுகளில் உள்ளூர் பணத்திற்கு பரிமாற்றம் செய்கின்றனர். அதுமட்டுமின்றி 190 நாடுகளில் பிட்காயின் பரிவர்த்தனை மற்றும் சேமிப்பு சேவையை வழங்குகின்றனர்.

## வரலாறு
சூன் 2012 அன்று பிரையன் ஆர்ம்ஸ்ட்ராங், பிரெட் எஃர்சாம் ஆகியோரால் துவங்கப்பட்டது. அக்டோபர் 2012 அன்று, வங்கிகள் வாயிலாக பிட்காயின் வர்த்தகத்தை துவங்கியது.

## சந்தைகள்
காயின்பேசு நிறுவனம், காயின்பேசு மற்றும் காயின்பேசு ப்ரோ என இரண்டு சந்தைகளை வைத்துள்ளது. மார்சு 26, 2018 அன்று காயின்பேசு நிறுவனம் ஈஆர்சி 20 நாணயங்களை விரைவில் தங்கள் சந்தையில் களமிறக்க உள்ளதாக கூறியுள்ளது.

## மேற்கோள்கள்

பகுப்பு:எண்ணிம நாணய சந்தை
லைட்காயின்

**லைட்காயின்** (*Litecoin*, எண்ணிம நாணயக் குறியீடு: **LTC** அல்லது **Ł**) ஒரு சமவுரிமைப் பகிர்வு பிணைய முறையில் இயங்கும் எண்ணிம நாணயம் ஆகும். இது ஒரு திறந்த மூல திட்டம், எம்ஐடி/எக்சு11 உரிமத்தில்  வெளியடப்பட்டுள்ளது. இந்நாணயத்தின் உருவாக்கமும், பரிமாற்றமும் எந்த ஒரு உரிமையாளருமின்றி, திறந்த மூல குறியாக்கவியல் முறையில் செயல்படுத்தப்படுகிறது. லைட்காயின், அக்டோபர் 2011 அன்று பிட்காயினின் மாதிரி கொண்டு தயாரிக்கப்பட்டது, இது ஒரு ஆல்ட்காயினும் கூட. தொழில்நுட்பத்தில் இதற்கும் பிட்காயினுக்கும் வேறுபாடு இல்லை.

## வரலாறு
லைட்காயின் அக்டோபர் 7, 2011 அன்று கிட் ஹப் தளத்தில் சார்லீ லீ என்னும் கூகிள் நிறுவன ஊழியரால் வெளியிடப்பட்டது, இவர் காயின்பேசு நிறுவனத்தின் முன்னாள் பொறியாளர் இயக்குநரும் கூட. அக்டோபர் 13, 2011 அன்று பயன்பாட்டிற்கு வந்தது.

மே 2017-இல், லைட்காயின் எண்ணிம நாணயங்கள் மதிப்பில்  முதல் ஐந்து இடத்திற்குள் வந்தது.  அதே மே மாதத்தில், 0.00000001 LTC  நாணயத்தை சூரிக்கிலிருந்து சான் பிரான்சிஸ்கோவிற்கு 1 நொடிக்கும் குறைவான நேரத்தில் அனுப்ப முடிந்தது.

## உசாத்துணை

பகுப்பு:திறந்த மூல மென்பொருள்
பகுப்பு:எண்ணிம நாணயம்
எண்ணிம நாணய சந்தை

[thumb|300x300px|பழைய [ஈத்தரீயம்/பிட்காயின் பரிமாற்றக் குறியீடு. வாங்குவோர் இடப்புறமும், விற்பவர் வலப்புறமும் குறிக்கப்பட்டுள்ளனர்]]

**எண்ணிம நாணய சந்தை** (*CryptoCurrency Exchange*) என்பது பங்குச் சந்தை போன்று எண்ணிம நாணயங்களை வாங்க, விற்க, பரிமாற்றம் செய்யும் சந்தை ஆகும். சில நேரங்களில் உள்ளூர் பணத்தைக் கொண்டும் பரிமாற்றம் செய்ய இயலும். இச்சந்தையில் வாங்குபவரும், விற்பனை செய்பவரும் சிறு வர்த்தகக் கட்டணம், சேவைக் கட்டணம் செலுத்த வேண்டியிருக்கும்.

## பரவலாக்கப்பட்ட சந்தைகள்
பரவலாக்கப்பட்ட சந்தைக்கு உரிமையாளர்கள் என்று தனியாக இருப்பதில்லை. ஈத்தர்டெல்ட்டா, ஐடெக்சு, ஹடாக்சு, போன்றவை பயனர்களின் எண்ணிம நாணயங்களை சேமிப்பது இல்லை; இது சமவுரிமைப் பகிர்வு பிணைய இணைப்பில் பரிமாற்றங்களை செயல்படுத்துகிறது. பொதுவாக பாதுகாப்பு பிணக்குகள் இவ்வகையான பரவலாக்கப்பட்ட சந்தைகளை எதுவும் செய்ய இயலாது. 2018 பிற்பகுதியில் இவ்வைகயான சந்தைகள் மந்தநிலையில் உள்ளன.

## சில சந்தைகள்
* காயின்பேசு, காயின்பேசு ப்ரோ
* பைனான்சு
* பிட்ரெக்சு
* பிட்தம்ப்  - சூன் 19, 2018 ஊடுருவலால் $32 மில்லியன் இழப்பு நேரிட்டது
* பிட்பினக்சு 
* க்ரிப்டோப்பியா 
* வாசிரக்சு 

## இவற்றையும் பார்க்க
* எண்ணிம நாணயம்
* பிட்காயின்
* ஈத்தரீயம்

## உசாத்துணை

பகுப்பு:சந்தைகள்
ஆல்ட்காயின்

**ஆல்ட்காயின்** (*Altcoin*) என்பது பிட்காயின், தவிர உள்ள அனைத்து எண்ணிம நாணயங்களுக்கும் பொதுவாக வழங்கும் பெயர். பிட்காயின் அல்லாத நாணயங்கள், ஆங்கிலத்தில் *ஆல்டர்நேட்டிவ் காயின்* என்று வழங்குவர், அதன் சுருக்கமே ஆல்ட்காயின் ஆகும். பொதுவான பண்புகள் பிட்காயினை ஒத்து இருக்கும்; சில பண்புகள் வேறுபடும். மூல நிரல்கள் சில நேரங்களில் பிட்காயினுடையதாகவோ அல்லது சுயமாக உருவாக்கப்பட்டதாகவோ இருக்கும்.

## எடுத்துக்காட்டுகள்
ஈத்தரீயம், லைட்காயின், மோனேரோ, ரிப்பிள், ஈத்தரீயம் க்ளாசிக் உள்ளிட்டவை பிரபலமான ஆல்ட்காயின்கள் ஆகும்.

## உசாத்துணை


பகுப்பு:எண்ணிம நாணயம்
வான் லியூசென் வினை

**வான் லியூசென் வினை** *(Van Leusen reaction)* என்பது  ஒரு கீட்டோன், தொலுயீன்சல்போனைல்மெத்தில் ஐசோசயனைடுடன் வினைபுரிந்து ஒரு நைட்ரைலை உருவாக்குகின்ற வினையாகும். 1977 ஆம் ஆண்டு இவ்வினையைக் குறித்து முதன்முதலில் வான் லியூசெனும் அவருடன் இணைந்து பணியாற்றிய சகதொழிலாளர்களும் விவரித்தனர் . வான் லியூசென் வினையில் கீட்டோன்களுக்குப் பதிலாக ஆல்டிகைடுகளைப் பயன்படுத்தினால் குறிப்பாக ஆக்சசோல்களும் இமைடசோல்களும் கிடைக்கின்றன.

## வினைவழிமுறை

தொலுயீன்சல்போனைல் மெத்தில் ஐசோசயனைடின் புரோட்டான் நீக்கத்துடன் இவ்வினைவழி முறையின் தொடக்கம் அமைகிறது. இதனால் சல்போன் மற்றும் ஐசோசய்னைடு குழுக்கள் இரண்டும் எலக்ட்ரான் திரும்பப்பெறும் விளைவுக்கு உட்படுகின்றன. இதனைத் தொடர்ந்து கார்பனைல் குழுவின் மீதான தாக்குதல் பால்டுவின் விதிகளை பின்பற்றும் 5-அக-மூலைவிட்ட வளையமாதல் வினையால் நிகழ்ந்து 5 உறுப்பினர் வளையமாகிறது. 

வினையின் தளப்பொருள் ஆல்டிகைடாக இருக்கும் நிகழ்வில் விடுபடும் குழு தொலுயீன்சல்போனைல் குழு உடனடியாக உருவாகி நீக்கமடைகிறது. ஆக்சசோல் மூலக்கூறு விளைபொருளாக உருவாகிறது. 

ஒருவேளை ஆல்டிகைடு ஓர் அமீனுடன் ஒடுக்க வினைபுரிந்து உருவாகும் ஆல்டிமைன் தளப்பொருளாகப் பயன்படுத்தப்பட்டால் மேற்கண்ட அதேவினை நிகழ்ந்து இமைடசோல்கள் உருவாகின்றன 

தளப்பொருளாக கீட்டோன்கள் பயன்படுத்தப்பட்டால் நீக்கவினை நிகழ்வதில்லை. மாறாக, அமைப்பு மாற்றியனாகும் செயல்முறை நிகழ்ந்து ஓர் இடைநிலைப்பொருள் உருவாகிறது. இதனைத் தொடர்ந்து வளையத்திறப்பு செயல்முறையும் தொலியீன்சல்போனைல் நீக்கமும் நிகழ்ந்து என்-பார்மைலேற்ற ஆல்க்கீனிமைன் உருவாகிறது. பின்னர் ஒர் அமிலத்தன்மை ஆல்ககாலால் கரைப்பானாற்பகுப்புக்கு உட்படுத்தப்பட்டு நைட்ரைல் விளைபொருள் உருவாகிறது.

.

## மேற்கோள்கள்

பகுப்பு:பெயர் வினைகள்
பகுப்பு:நைட்ரசன் பல்லினவளையம் உருவாகும் வினைகள்
பகுப்பு:ஆக்சிசன் பல்லின வளையங்கள்
எண்ணிம நாணய பணப்பை

thumb|எண்ணிம நாணய பணப்பை எடுத்துக்காட்டு. இடப்புறம் பகிரக்கூடியவை, வலப்புறம் சூட்சமக்குறியீடு.
**எண்ணிம நாணய பணப்பை** (ஆங்கிலத்தில், Cryptocurrency Wallet)என்பது எண்ணிம நாணயங்களை அணுகுவதற்கும், பரிமாற்றங்களுக்கும் பயன்படுத்தும் கருவி ஆகும். பரிமாற்றங்களுக்காகப் பொதுவில் பகிரக்கூடிய முகவரியையும், சூட்சமக்குறியீட்டு சாவியையும் உள்ளடக்கியது எண்ணிம பணப்பை ஆகும். பல பகிரக்கூடிய முகவரிகளையும் ஒரே பணப்பையில் சேமிக்க இயலும்.  இப்பணப்பையில் எண்ணிம நாணயங்கள் இருக்காது, அவை ப்ளாக்செயினில் சேமித்து வைக்கப்பட்டிருக்கும். இந்தப் பணப்பை வெறும் முகவரியையும் (பெறுவதற்காக), சாவியையும்(விற்பதற்காக) கொண்டுள்ளது. ஒவ்வொரு எண்ணிம நாணயமும் தனக்கான தனித்துவமிக்க சூட்சமக்குறியீட்டை வைத்திருக்கும். இச்சாவியைக் கொண்டு iஒவ்வொரு பரிமாற்றங்களையும் எண்முறைக் கையொப்பமிட முடியும், அப்போது விற்பனை/பரிமாற்றம் உறுதி செய்யப்படும்.

## உசாத்துணை

பகுப்பு:எண்ணிம நாணயம்
ரிப்பிள்

**ரிப்பிள்** (ஆங்கிலத்தில்  Ripple எண்ணிம நாணயக் குறியீடு: XRP), ஒரு நிகழ்நேர பெருந்திரள் தீர்வு ஆகும். இது ரிப்பிள் லேப்சு இன்க்., நிறுவனத்தின் வெளிநாட்டுப் பரிமாற்றச் சந்தையும், வெளிநாடுகளுக்கு பணம் அனுப்பும் இணையமும் ஆகும். ரிப்பிள், விரவல் கணினி செய்முறையில் திறந்த மூல மென்பொருளை அடிப்படையாகக்கொண்டு இயங்கும் இணைய நெறிமுறை ஆகும். இது உள்ளூர் பணத்தையும், எண்ணிம நாணயத்தையும், விளைபொருளையும், அல்லது இதற்கு ஈடான பொருட்களையும் பரிமாற்றம் செய்யும் வர்த்தக நிறுவனம். 2012-ம் ஆண்டு வெளியான ரிப்பிள், "பாதுகாப்பாகவும், விரைந்தும் உலகம் முழுவதும் அனைத்து விதமான அளவிலும், கிட்டத்தட்ட இலவசமாக பரிமாற்றம் செய்ய உதவும் கருவியாகும்."

## ஒப்பந்தங்கள்

பல நிறுவனங்கள் ரிப்பிளுடன் இணைந்து ஒப்பந்தங்களும், சோதனை முயற்சிகளிலும் ஈடுபட்டுள்ளன. 

## இவற்றையும் பார்க்க

* ஆல்ட்காயின்
* எண்ணிம நாணயம்

## உசாத்துணை

பகுப்பு:எண்ணிம நாணயம்
போதமலை

**போதமலை** (*Bodhamalai*) என்பது தமிழ்நாட்டின் நாமக்கல் மாவட்டத்தில் உள்ள ஒரு மலை ஆகும்.

## புவியியல்
போதமலை என்பது கொல்லி மலையின் ஒரு கிளை ஆகும். இது கிழக்கு-மேற்குத் திசையில் ஜாருகு மற்றும் கொல்லி மலைகளுக்கு இடையில் 12 கி. மீ. தொலைவில் உள்ளது. இதன் உயரம் 800 மீட்டர் முதல் 1200 மீட்டர் வரை இருக்கும்.

கீழூர், மேலூர், கெட்டமலை ஆகியவை போதமலை மலைப்பகுதிகளில் சில ஆகும். போதமலை என்பது தமிழ்நாட்டின் சேலம் மாவட்டம், நாமக்கல் மாவட்டத்தில் உள்ள கிழக்குத் தொடர்ச்சி மலையின் ஒரு பகுதியாகும். போதமலைக்கு தெற்கே நாற்பது கிலோமீட்டர் தொலைவில் கொல்லி மலை அமைந்துள்ளது. சேலம் மாவட்டத்தின் ஏற்காடு அல்லது சேர்வராயன் மலைகள் போதமலையிலிருந்து வடக்கே எழுபது கிலோமீட்டர் தொலைவில் அமைந்துள்ளது. போதமலைக்கு தெற்கே இருபது கிலோமீட்டர் தொலைவில் அருகிலுள்ள நகரம் இராசிபுரம் ஆகும்.சேலம், போதமலையிலிருந்து வடக்கே நாற்பத்து நான்கு கிலோமீட்டர் தொலைவில் அமைந்துள்ளது. மாவட்டத்தின் தலைநகரான நாமக்கல், போதமலையிலிருந்து தெற்கே நாற்பத்தெட்டு கிலோமீட்டர் தொலைவில் அமைந்துள்ளது. மேட்டாலா, போதமலையிலிருந்து கிழக்கே இருபத்தி ஒரு கிலோமீட்டர் தொலைவில் அமைந்துள்ளது. வெண்ணந்தூர் போதமலைக்கு மேற்கே முப்பது கிலோமீட்டர் தொலைவில் அமைந்துள்ளது. இங்கு மலைவாழ் பழங்குடியினர் மிகக் குறைவாகவே வாழ்கின்றனர். இவர்கள் அனைவரும் கொல்லி மலையிலிருந்து இடம்பெயர்ந்து இங்கு வாழ்கின்றனர். இப்பகுதியில் பேருந்து வசதி இல்லை. நடந்தே செல்ல வேண்டும்.

## மூலிகைத் தாவரங்கள்
போதமலை பகுதியில் பல வகையான மூலிகைத் தாவரங்கள் வளர்கின்றன. உள்ளூர் மக்கள் மூலிகைத் தாவரங்களின் இலை, வேர், கிழங்கு, தண்டு, மூலிகை தாவரத்தின் மேலோடு ஆகியவற்றை விற்கிறார்கள்.

## மக்கள்தொகை
பழங்குடியினர் கீழூர், மேலூர், கேதமலை குக்கிராமங்களில் வாழ்கின்றனர். விவசாயம் மற்றும் கால்நடை வளர்ப்பு இவர்களின் முக்கிய தொழிலாகும்.

## நிர்வாகம்
இப்பகுதி நாமக்கல் மாவட்டத்தில் உள்ள இராசிபுரம் வட்டம், இராசிபுரம் சட்டமன்றத் தொகுதியின் கீழ் வருகிறது.

## மேற்கோள்கள்

பகுப்பு:நாமக்கல் மாவட்டம்
பகுப்பு:கிழக்குத் தொடர்ச்சி மலைகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
கிட்ஹப்

**கிட்ஹப் ( GitHub )** என்பது இணையத்தில் மென்பொருள் உருவாக்குபவர்கள் குறியீடுகளைச் சேமிக்கவும் பகிரவும் உதவும் ஒரு பெரிய  இணையதளமாகும்.  இது கிட் எனப்படும் பதிப்பு கட்டுப்பாட்டு அமைப்பை அடிப்படையாகக் கொண்டது. 

இது பெரும்பாலும் கணினி நிரல்களுக்காகப் பயன்படுகிறது, நிரல் திருத்தக்கட்டுப்பாடும், நிரல் மேலான்மையயும், இன்னும் பிற சேவைகளையும் அளிக்கிறது. இது பயனர் நுழைவுக் கட்டுப்பாடு, பிழை கண்காணிப்பு, திட்ட மேலான்மை, புதிய வேண்டுகோள், மற்றும் திட்டத்திற்கான விக்கி சேவையையும் வழங்குகின்றது.

கிட்ஹப், திறந்த மூல மென்பொருள்களுக்கு இலவச சேவையையும், பிற தனியார் நிறுவனங்களுக்கு ஒரு தொகைக்கும் சேவையை வழங்குகின்றது. சூன் 2018 வரையிலும், சுமார் 28 மில்லியன் பயனர்களும் 57 மில்லியன் திட்டங்களும் கிட்ஹப்பில் உள்ளன. (இவற்றில் 28 மில்லியன் திட்டங்கள் பொதுவெளியில் உள்ளன), இதுவே உலகின் மிகப்பெரிய திறந்த மூலநிரல் வழங்குனர் ஆகும்.

சூன் 4, 2018, மைக்ரோசாப்ட் நிறுவனம் கிட்ஹப் தளத்தை 7.5 பில்லியன் அமெரிக்க டாலருக்கு வாங்க இருப்பதாக அறிவித்து, அக்டோபர் 26, 2018 அன்று வாங்கியது.

## கூட்டுப்பணி
திறந்த மூல மென்பொருள் திட்டங்களுக்கு கிட்ஹப் மிகவும் பிரபலமானது. உலகம் முழுவதும் உள்ள உருவாக்குபவர்கள் ஒரு குறிப்பிட்ட திட்டத்தில் இணைந்து பணியாற்ற இது வாய்ப்பளிக்கிறது.   ஃபோர்க் (fork) மற்றும் புல் ரிக்வஸ்ட் (pull request) போன்ற அம்சங்கள் மூலம் பிற திட்டங்களில் பங்களிக்க முடியும்.  ஃபோர்க் என்பது ஒரு திட்டத்தின் குறியீட்டை நகல் எடுத்து சொந்த பதிப்பை உருவாக்குவதாகும். புல் ரிக்வஸ்ட் என்பது செய்த மாற்றங்களை அசல் திட்டத்தில் சேர்க்குமாறு கோருவதாகும்.  இது குறியீட்டு மதிப்பாய்வு (code review) செயல்முறையை எளிதாக்குகிறது. அங்கு மற்ற உருவாக்குபவர்கள் மாற்றங்களை சரிபார்த்து கருத்து தெரிவிக்கலாம்.

நிறுவனங்களும் மென்பொருள் திட்டங்களை நிர்வகிக்க கிட்ஹப்பை பயன்படுத்துகின்றன. இது கூட்டுப்பணிக்கு மிகவும் ஏற்றது. குறியீட்டை மதிப்பாய்வு செய்யவும் சிக்கல்களைக் கண்காணிக்கவும் (issue tracking) இது கருவிகளை வழங்குகிறது. திட்ட மேலாண்மைக்கு தேவையான அம்சங்களான திட்ட பலகைகள் (project boards) மற்றும் மைல்கற்கள் போன்றவையும் இதில் உள்ளன.

## செயல்பாடுகள்
கிட்ஹப்பில் ஒரு திட்டத்தை உருவாக்கும்போது அது ஒரு களஞ்சியம் (repository) என்று அழைக்கப்படுகிறது. இந்த களஞ்சியத்தில் மென்பொருளின் அனைத்து கோப்புகளும் அதன் பதிப்பு வரலாறும் சேமிக்கப்படும். உருவாக்குபவர்கள் உள்ளூர் கணினியில் குறியீட்டை உருவாக்கி பின்னர் அதை கிட்ஹப் களஞ்சியத்திற்கு கமிட் (commit) மற்றும் புஷ் (push) செய்வார்கள். கமிட் என்பது மாற்றங்களைச் சேமிக்கும் செயலாகும். புஷ் என்பது உள்ளூர் மாற்றங்களை கிட்ஹப்பிற்கு அனுப்புவதாகும்.

மற்ற உருவாக்குபவர்கள் களஞ்சியத்தில் உள்ள மாற்றங்களை கணினிக்கு புல் (pull) அல்லது க்ளோன் (clone) செய்யலாம். க்ளோன் என்பது ஒரு களஞ்சியத்தின் முழு நகலை கணினிக்கு எடுப்பதாகும். புல் என்பது களஞ்சியத்தில் உள்ள புதிய மாற்றங்களை உள்ளூர் பதிப்புடன் புதுப்பிப்பதாகும்.

கிட்ஹப் வெறும் குறியீட்டை சேமிப்பது மட்டுமல்லாமல், விக்கி (wiki) பக்கங்கள், பக்கங்கள் (pages) மூலம் ஆவணங்களை உருவாக்கவும், திட்டப்பணிகளைப் பற்றிய விவாதங்களை நடத்தவும் உதவுகிறது. இது கிட்ஹப் ஆக்ஷன்ஸ் (GitHub Actions) மூலம் தானியங்கு பணிப்பாய்வு (workflow automation) வசதியையும் வழங்குகிறது. இதன் மூலம் மென்பொருளை உருவாக்குதல், சோதித்தல் மற்றும் வெளியிடுதல் போன்ற பணிகளை தானியக்கமாக்க முடியும்.

## உசாத்துணை

பகுப்பு:பல்லியக்குதள மென்பொருட்கள்
எக்சுவீடியோசு

**எக்ஸ்வீடியோஸ்** (*Xvideos*) என்பது உலகின் மிகப்பெரிய ஆபாச காணொலி பகிர்வு மற்றும் பார்க்கும் வலைத்தளங்களில் ஒன்றாகும். இது டபில்யூ ஜி ஸீ ஸட் ஹோல்டிங் என்னும் நிறுவனத்தால் இயக்கப்படுகிறது. அக்டோபர் 24, 2018 ஆம் தேதியன்று எடுக்கப்பட்ட கணக்கீட்டின் படி, உலகிலேயே அதிகளவில் பார்க்கப்பட்ட பிரபலமான வலைத்தளத்தில், இது 29 ஆவது இடத்தில் உள்ளது.

## வரலாறு
எக்ஸ்வீடியோஸ் ஆபாச ஊடக வலைதளமாகும். இது வயது வந்தோருக்கான உள்ளடக்கத்தை அணுகும் வலைத்தள வகையாகும். இதில் காணொலிக்களை பதிவேற்றம் மற்றும் பதிவிறக்கம் செய்ய இந்த வலைதளத்தில் கணக்கு ஒன்று இருந்தால் மட்டுமே முடியும். 2012இல் இவ்வலைதளத்தை, உலகலவில் மாதத்திற்கு 440 கோடி பேரால் பார்க்கப்பட்டது.

## இந்தியாவில் தடை
இந்தியாவில் இந்த வலைதளத்தை அக்டோபர் 2018 அன்று, ஜியோ நிறுவனம் தடை செய்துள்ளது. அதாவது ஜியோ தொலைத்தொடர்பை பயன்படுத்தும் எவராலும், இந்த வலைதளத்தை பார்வையிட முடியாது. இந்த மாதிரியான வலைத்தளத்தை முற்றிலும் ஒழிக்க மைய அரசு முயற்சி செய்துவருகிறது.

## தடை செய்யப்பட்ட நாடுகள்
### மலேஸியா
2015 ஆம் ஆண்டில், மலேஸிய அரசாங்கம் தொலைத்தொடர்பு மற்றும் பல்லூடகம் சட்டத்தை மீறியதற்காக, இவ்வலைதளத்தை தடை செய்தது. இச்சட்டமானது இலக்கமுறையில் விநியோகிக்கப்படும் "ஆபாச உள்ளடக்கத்தை" தடை செய்கிறது.

### பிலிப்பீன்சு
ஜனவரி 14, 2017 அன்று, பிலிப்பீன்ஸ் குடியரசரான ரொட்ரிகோ துதெர்த்தெ என்பவர் இவ்வலைதளத்தை, குடியரசு சட்டம் 9775 அல்லது ஆபாசத்திற்கு எதிரான குழந்தைப் பாதுகாப்பு சட்டத்தின் கீழ் தடை செய்தார்.

## மேற்கோள்கள்

பகுப்பு:வலைத்தளங்கள்
நாமக்கல் தொடருந்து நிலையம்

**நாமக்கல் தொடருந்து நிலையம்** (*Namakkal railway station*, நிலையக் குறியீடு:*NMKL*) இந்தியாவின், தமிழ்நாட்டிலுள்ள, நாமக்கல் நகரில் உள்ள ஒரு தொடருந்து நிலையமாகும். இந்த நிலையம் புதிதாக உருவாக்கப்பட்ட சேலம் - கரூர் பாதையில் இருக்கும் ஒரு நிலையமாகும். இது மே 2013 ஆம் ஆண்டு முதல் செயல்படத் தொடங்கியது. இந்த நிலையம் இந்திய இரயில்வேயின், தெற்கு இரயில்வே மண்டலத்தால் இயக்கப்படும், சேலம் தொடருந்து கோட்டத்தின் கீழ் செயல்படுகிறது. இது கரூர் - சேலம் வழிதடத்தில் உள்ள ஒரு முக்கியமான நிலையம். பெங்களூரு, மைசூர், சென்னை ஆகிய பகுதிகளுக்கு தினசரி தொடருந்துகளும், ராமேஸ்வரம் மற்றும் நாகர்கோயில் ஆகிய பகுதியில் இருந்து வாராந்திர தொடருந்துகளும் இயக்கப்படுகிறது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, நாமக்கல் தொடருந்து நிலையத்தை புதுப்பிக்கும் பணிக்கு 13.28 கோடி ரூபாய் ஒதுக்கப்பட்டுள்ளது.

## போக்குவரத்து
இந்த நிலையம் வழியாக செல்லும் அனைத்து தொடருந்துகளும் நிறுத்தப்படுகிறது.

## இயக்கப்படும் தொடருந்துகள்
### தினசரி தொடருந்துகள்
**கரூரை நோக்கி செல்லும் தொடருந்துகள்**

* 76855 - சேலம் - கரூர் பயணிகள் தொடருந்து (காலை)
* 76801 - சேலம் - கரூர் பயணிகள் தொடருந்து (மதியம்)
* 76857 - சேலம் - கரூர் பயணிகள் தொடருந்து (மாலை)
* 22651 - சென்னை சென்ட்ரல் - பாலக்காடு அதிவிரைவுத் தொடருந்து
* 17235 - பெங்களூர் - நாகர்கோயில் விரைவுத் தொடருந்து
* 16353 - காச்சிக்குடா - நாகர்கோயில் வாராந்திர விரைவுத் தொடருந்து
* 12689 - சென்னை சென்ட்ரல் - நாகர்கோயில் வாராந்திர விரைவுத் தொடருந்து
* 16734 - ஒக்கா - இராமேஸ்வரம் வாராந்திர விரைவுத் தொடருந்து
* 22497 - ஸ்ரீ கங்காநகர் - திருச்சிராப்பள்ளி
* 16339 - மும்பை - நாகர்கோயில் விரைவுத் தொடருந்து
* 11021 - தாதர் - திருநெல்வேலி சாளுக்யா விரைவுத் தொடருந்து

**சேலம் நோக்கி செல்லும் தொடருந்துகள்**

* 76856- கரூர் - சேலம் பயணிகள் தொடருந்து (காலை)
* 76802 - கரூர் - சேலம் பயணிகள் தொடருந்து (மதியம்)
* 76858 - கரூர் - சேலம் பயணிகள் தொடருந்து (மாலை)
* 22652 - பாலக்காடு - சென்னை சென்ட்ரல் அதிவிரைவுத் தொடருந்து
* 17236 - நாகர்கோயில் -பெங்களூர் விரைவுத் தொடருந்து
* 16354 - நாகர்கோயில் - காச்சிக்குடா வாராந்திர விரைவுத் தொடருந்து
* 12690 - நாகர்கோயில் - சென்னை சென்ட்ரல் வாராந்திர விரைவுத் தொடருந்து
* 16733 - இராமேஸ்வரம் - ஒக்க வாராந்திர விரைவுத் தொடருந்து
* 22498 - திருச்சிராப்பள்ளி - ஸ்ரீ கங்காநகர்
* 16340 - நாகர்கோயில் - மும்பை விரைவுத் தொடருந்து
* 11022 - திருநெல்வேலி - தாதர் சாளுக்யா விரைவுத் தொடருந்து

### சிறப்பு தொடருந்துகள்
**கரூரை நோக்கி செல்லும் தொடருந்துகள்**

* 01704 - ஜபல்பூர் - திருநெல்வேலி அதிவிரைவுத் தொடருந்து

**சேலம் நோக்கி செல்லும் தொடருந்துகள்**
* 01703 - திருநெல்வேலி - ஜபல்பூர் அதிவிரைவுத் தொடருந்து

## மேற்கோள்கள்

## வெளி இணைப்புகள்
* நாமக்கல் தொடருந்து நிலையம்

பகுப்பு:நாமக்கல் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
சீன ஒய்யார வாரம்

**சீன ஒய்யார வாரம்** (China Fashion Week) ஆண்டுக்கு இரு முறை சீனாவில், பீஜிங்கில் பல இடங்களில் கொண்டாடப்படுகின்ற உலகளாவிய ஒய்யார வாரமாகும்.   1997இல் ஆரம்பமான இவ்விழாவின்போது தொழில்சார்ந்த போட்டிகள், கண்காட்சிகள், தொழில்சார்ந்த மதிப்பீடுகள் நடத்தப்பெறுகின்றன.  பல வடிவமைப்பாளர்களுடைய சேகரிப்புகள் இந்நிகழ்வின்போது காட்சிப்படுத்தப்படும். அவற்றில் ஆயத்த ஆடைகள், துணைப் பொருள்கள், புதிய வடிவங்கள் போன்றவை காணப்படும்.  சீன ஒய்யார அமைப்பால் மார்ச் மற்றும் அக்டோபர் மாதங்களில் இதற்கான நாள்கள் குறிக்கப்படுகின்றன. 

2017 டிசம்பர் வரை பீகிங்கில் 957 ஒய்யாரக் கண்காட்சிகள் நடத்தப்பெற்றுள்ளன. அதில் ஜப்பான், கொரியா, சிங்கப்பூர், பிரான்ஸ், இத்தாலி, அமெரிக்கா, ரஷ்யா, பிரிட்டன், ஸ்விட்சர்லாந்து, நெதர்லாந்து மற்றும் ஸ்வீடனைச் சேர்ந்த 3200க்கும் மேற்பட்ட வடிவமைப்பாளர்களும், மாடல்களும் கலந்துகொண்டனர். 

## ஒய்யார விருதுகள்

சீன ஒய்யார வார விருதுகள் கீழ்க்கண்ட நான்கு வகைகளில் அமைகின்றன.  : 
* டிசைனர் விருதுகள் (மிகச்சிறந்த ஒய்யார வடிவமைப்பாளர் மற்றும் உயரிய 10 ஒய்யார வடிவமைப்பாளர் விருதுகள் உட்பட)
* பேஷன் மாடல் விருதுகள் (மிகச்சிறந்த பேஷன் மாடல் மற்றும் உயரிய 10 பேஷன் மாடல் விருதுகள் உட்பட)
* பேஷன் எலைட் விருதுகள் (மிகச்சிறந்த பேஷன் புகைப்பட நிபுணர், மிகச்சிறந்த பேஷன் வர்ணனையாளர் மற்றும் மிகச்சிறந்த ஸ்டைலிஸ்ட் விருதுகள் உட்பட)
* பிராண்ட் விருதுகள்

## முந்தைய ஒய்யார வாரத்திற்கான நோக்கங்கள்
*2014 : மாசினைக் கட்டுப்படுத்துகின்ற முகமூடிகளை ஆடை வடிவமைப்பிலும், காட்சிகளிலும் மேற்கொள்ளல் .
* 2013: விழிக்கான அலங்காரம்; சீனாவின் புகழ்பெற்ற ஒப்பனைக்கலைஞரான மாவோ ஜெப்சிங், போலி கண் புருவங்களை வித்தியாசமான பொருள்களைக் கொண்டு உருவாக்கினார். 
* 2012: டங் ஜிங்; டங் வம்சம் : 2012இல் நிகழ்த்தப்பட்ட வசந்த/கோடைக்கால வாரம் இறந்த காலத்தை நிகழ் காலத்தோடு இணைத்தது. சீனாவின் எம்பிராய்டரி மற்றும் டங் வம்சத்தாரின் ஆடைகளின் மாதிரியுடன் நவீன அலங்காரங்களை இணைத்து மேற்கொள்ளப்பட்டது. மாடலாக வந்தவர்கள் வெளிச்சமான வண்ணங்களில் நீண்ட அங்கிகளை அணிந்து வந்தனர். கி.பி.618 முதல் கி.பி. 907 வரை டங் வம்சத்தில் காணப்பட்ட உத்திகளை அவர்கள் மேற்கொண்டிருந்தனர். 

## 2014 விழா அமைப்பாளர்கள்
சீன தேசிய ஆடை சங்கம் : 1991இல் தொடங்கப்பட்ட சீனாவின் ஆடைத்தொழிற்சாலையில் ஈடுபட்டுள்ள தற்சார்புள்ள, லாப நோக்கம் இல்லாத தேசிய அளவிலான 4A நிலையில் உள்ள நிறுவனம்.

மெர்சிடஸ்-பென்ஸ்: 2011இல் உலகளாவிய சீன ஒய்யார வாரம் மற்றும் நவீன மகிழ்வுந்துக்கான பிராண்ட் தலைமை. பங்குதாரர் அடிப்படையில் செயலாற்றல். உலகளாவிய சீன ஒய்யார வாரம், சீன ஒய்யார வாரத்தை உலகளாவிய அளவில் மெர்சிடஸ்-பென்ஸ் வாரங்களாக அமைத்துள்ளது.  அக்டோபர் 2014இல் சீனா உலகளாவிய ஒய்யார வாரம் பீகிங்கில்  (வசந்தம்-கோடை 2015இல்) கொண்டாடியது.

## ஒத்த பிற நிகழ்வுகள்
சீன ஒய்யார வாரம் போலவே பெர்லின் ஒய்யார வாரம், லண்டன் ஒய்யார வாரம், மிலான் ஒய்யார வாரம், நியூயார்க் ஒய்யார வாரம், ஸ்டைல்ஹால் போன்றவை கொண்டாடப்படுகின்றன.

## மேற்கோள்கள்

பகுப்பு:சீனப் பாரம்பரியங்கள்
கெய்ரோ திரைப்பட உயர்கல்வி நிறுவனம்

**கெய்ரோ திரைப்பட உயர்கல்வி நிறுவனம்** (*Cairo Higher Institute of Cinema*) 1957 ஆம் ஆண்டு தொடங்கப்பட்டது. இக்கல்வி தொடர்பாக மத்திய கிழக்கு நாடுகள் மற்றும் ஆப்பிரிக்க நாடுகளில் தொடங்கப்பட்ட முதலாவது நிறுவனம் இதுவாகும். பண்பாட்டு அமைச்சகத்துடன் இந்நிறுவனம் இணைக்கப்பட்டுள்ளது. திரைப்படக் கல்லூரிகள் மற்றும் திரைப்பட நிறுவனங்களுக்கான  அனைத்துலக அமைப்பில் இந்நிறுவனமும் ஓர் உறுப்பினர் ஆகும். பல ஆண்டுகளாக இந்நிறுவனம் பல சர்வதேச விழாக்களில் பங்குபெற்று பல விருதுகளும் கௌரவ சான்றிதழ்களும் பெற்றுள்ளது. இளங்கலை பட்டம் தவிர திரைப்படம் குறித்த முதுகலை மற்றும் முனைவர் பட்டங்களுக்கான கல்வியை அளித்து அதற்கான பட்டங்களையும் இந்நிறுவனம் வழங்குகிறது.

## மேற்கோள்கள்

## புற இணைப்புகள்
* http://www.lightsfilmschool.com/cairo/index.html 

பகுப்பு:எகிப்தில் கல்வி
பகுப்பு:திரைப்படக் கல்வி
காஷ்மீரிகள்

**காஷ்மீரிகள்** (کٲشِر لۄکھ) என்பவர்கள் காஷ்மீரக பள்ளத்தாக்கில் வாழும் காஷ்மீரி, தாத்ரிக் மொழியை தாய் மொழியாக கொண்ட  மக்கள் ஆவர்.  
சம்முகாஷ்மீரின் செனாப் பிராந்தியத்தின் தோடா, ரம்பன், பதர்வா, கிஷ்த்வார் மாவட்டங்களிலும் நீலம் மற்றும் லீபா பள்ளத்தாக்கு பகுதியிலும் காஷ்மீரிகள் செறிந்து வாழ்கின்றனர், பெரும்பாலானோர் இசுலாம் மதத்தை சேர்ந்தவர்களாவர். குறிப்பிடத்தக்க அளவில்
இந்து காஷ்மீரிகளும் வாழ்கின்றனர்.

thumb|பெரன் எனும் பாரம்பரிய உடையணிந்துள்ள 
காஷ்மீரி இன குழந்தைகள்

## தோற்றம்
ஆய்வாளர்களின் கூற்றின்படி காஷ்மீரிகள் மத்திய ஆசியாவில் இருந்து புலம் பெயர் இந்தோ ஆரியர் பிரிவினர் என்றும் சிலர் தென் இந்திய பகுதியில் இருந்து குடியேரியவர்கள் என்றும் குறிப்பிடுகின்றனர்   .

ஆர்கே பர்மு என்ற அறிஞர் கூற்றின் படி  காஷ்மீரிகள் யூத இனத்தை சேர்ந்தவர்கள் என்றும் பல்வேறு ஒற்றுமைகள் இருப்பதாகவும் தெரிவித்தார் எனினும் இக்கருத்தை பெரும்பாலான அறிஞர்கள் மறுக்கின்றனர்.

## வரலாறு

### இந்து மற்றும் புத்தர்களின் ஆட்சி
இந்து மதத்தின் வர்ணாசிரம கோட்பாடுகளால் சாதிய பாகுபாடுகள் காரணமாக ஒடுக்கப்பட்ட நிலையில் இருந்த மக்கள் மூன்றாம் நூற்றாண்டில் அசோகரின் காலத்தில் காஷ்மீரிகள் புத்த மதத்தை ஏற்றனர் 

### இசுலாம் வருகை ஷா மிர் வம்சம் (1320–1580)
காஷ்மீரகத்தில் 1320ம் ஆண்டில் ஆட்சியாளர்  சையித் பிலால் ஷா அவர்கள் இசுலாத்தை ஏற்றுக்கொண்ட முதல் அரசர் ஆவார் கிபி 1339ல் ஷா மிர் என்பவர் மூலம் அவ்வம்சம் தோற்றுவிக்கப்பட்டது இக்கால கட்டத்தில் இசுலாம் தீவிரமாக ஏற்றுக்கொள்ளப்பட்டது .

### முகலாயர் ஆட்சி (1580–1750)
பேரரசர் அக்பர் காலத்தில் காசுமீர் பள்ளத்தாக்கு படையெடுக்கப்பட்டு வெற்றி கொள்ளப்பட்டது முகலாயர் படையில் காஷ்மீரிகள் குறிப்பிடத்தக்க பங்காற்றினர் .

### சீக்கியர் ஆட்சி (1799–1849)

காஷ்மீர் பகுதிகளை ஆண்ட சீக்கிய பேரரசர் ரஞ்சித் சிங் 1839-இல் மறைவுக்குப் பின்னர் சீக்கியப் பேரரசு பலமிழந்தது. இதனை பயன்படுத்தி,  இந்தியாவில் கம்பெனி ஆட்சியினர் சீக்கியர்களுக்கு எதிராக 1845ஆம் ஆண்டில் நடந்த முதலாம் ஆங்கிலேய-சீக்கியப் போரில் சீக்கியர்கள் தோற்றனர். மீண்டும் 1849ஆம் ஆண்டில் நடந்த இரண்டாம் ஆங்கிலேய-சீக்கியப் போரில் தோல்வியுற்ற சீக்கியப் பேரரசு கலைக்கப்பட்டது. 

### ஜம்மு காஷ்மீர் இராச்சியம் (1849- 1948)

கிழக்கிந்திய கம்பெனி ஆட்சியாளர்களால் சீக்கியப் பேரரசிடமிருந்து கைப்பற்றிய காஷ்மீர், லடாக், ஜில்ஜிட்-பால்டிஸ்தான் போன்ற பகுதிகளை 1849-இல்  ஜம்முவின் டோக்ரா வம்ச மன்னர் குலாப் சிங்கிடம்  (1792–1857)  7,50,000 நானக்சாஹீ ரூபாய்க்கு மாற்றித் தரப்பட்டது. ஆங்கிலேயர்களிடமிருந்து வாங்கிய பகுதிகளைக் கொண்டு டோக்ரா வம்சத்தினர் ஜம்மு காஷ்மீர் இராச்சியத்தை நிறுவினர்.

### ஜம்மு காஷ்மீர் ஒப்பந்தம் 1947

26 அக்டோபர் 1947-இல் ஜம்மு காஷ்மீர் இராச்சியத்திற்கும், இந்திய அரசுக்கும் இடையே ஏற்பட்ட ஜம்மு காஷ்மீர் இணைப்பு ஒப்பந்தப்படி, காஷமீரிகள் வாழ்ந்த பகுதிகள் இந்தியாவுடன் இணைந்தது.

## கலாச்சாரம்
[thumb|காஷ்மீரக தாய் மற்றும் குழந்தை .[Charles W. Bartlett]]

### உணவு
பண்டைய காலத்தில் அரிசி மற்றும் மாமிசம் பிரதான உணவாக இருந்துள்ளது தற்போது வரை இறைச்சி உணவு பிரதானமாகும் பசுந்தேனீருடன் பாதாம் விழாக்களில் பரிமாறப்படுகிறது.

### மொழி
காஷ்மீரி மற்றும் தாத்ரிக் மொழி இம்மக்களால் பேசப்படுகிறது  .தாத்ரிக் மொழி இலக்கன வடிவில் உள்ள ஒரே காஷ்மீரிய மொழியாகும் 2001ம் ஆண்டு இந்திய கணக்கின்படி 55 லட்சத்திற்கும் அதிகமான காஷ்மீரிகளால் பேசப்படுவதாக தெரிவிக்கப்பட்டுள்ளது.

## குறிப்புகள்

## மேற்கோள்கள்

பகுப்பு:இந்திய இனக்குழுக்கள்
பகுப்பு:ஜம்மு காஷ்மீர்